שיר גולדברג

שיר גולדברג (נולדה ב-14 בספטמבר 1976) היא במאית תיאטרון ישראלית, בעבר כיהנה כמנהלת אמנותית של תיאטרון באר שבע וכמנהלת פדגוגית-אמנותית של גודמן - בית ספר למשחק בנגב.

ביוגרפיה
שיר גולדברג נולדה וגדלה בחדרה. בתיכון למדה במגמה לאמנות פלסטית. בצבא שירתה ביחידת ההסרטה של חיל האוויר (שה"ד).

בתום שירותה הצבאי, בשנת 1997, גולדברג למדה תיאטרון באוניברסיטת תל אביב. היא בוגרת תואר ראשון במסלול בימוי (BA), בחוג לתיאטרון (2001); בוגרת תואר שני בבימוי (MFA), שני התארים בפקולטה לאמנויות, אוניברסיטת תל אביב (2005). בין מוריה היו הפרופסורים יוסי יזרעאלי, תום לוי, עדנה שביט ונורית יערי. פרויקט הגמר שלה היה בימוי המחזה "המדמה" מאת חנוך לוין, בתיאטרון אוניברסיטת תל אביב. הייתה זו הבכורה העולמית של המחזה.

במחזור שלה למדה שחר פנקס ומאז הן עשו עבודות רבות ביחד, כשבדרך כלל פנקס כותבת וגולדברג מביימת. ההפקה הראשונה עליה עבדה הייתה "איש לכת", אותה כתבה וביימה עם משה פרלשטיין ושחר פנקס והציגה בפסטיבל עכו 2005, עליה זכתה בפרס הבמאית המבטיחה של השנה. כעבור שנה ביימה את הקברט המוזיקלי הסאטירי "היי יפה" שרץ עד היום (2014) בתיאטרון הקאמרי וברחבי ישראל. מבוסס על שני ספרי הדרכה לנשים: "היי יפה" ו"יופייך בידייך", שראו אור בישראל בשנות החמישים של המאה העשרים.

מאז סיום לימודיה גולדברג ביימה הצגות רבות בפרינג' ובבתי ספר למשחק ועבדה כדרמטורגית. לפרנסתן עבדו גולדברג ופנקס כתחקירניות ותמלילניות בטלוויזיה.

ב-2011 ביימה גולדברג את "בשר גבירותיי ורבותיי" מחזה מקורי מאת שחר פנקס בתיאטרון אנסמבל הרצליה. ב-2012 ביימה בתיאטרון החאן מחזה שכתבה פנקס על פי "תהלה" של עגנון. ב-2013 ביימה בהבימה את "אדם לא מת סתם", מחזה שכתבה פנקס על פי סיפורים של דבורה בארון. באותה שנה ביימה בחאן את "האדרת" מאת גוגול.

ב-2014 ביימה גולדברג את ההצגה "המאהב" בהבימה, על פי ספרו של אברהם ב. יהושע ואת הצגת הילדים "מסעות אודיסאוס" בתיאטרון גשר.

ב-2014 זכתה ביחד עם שחר פנקס בפרס רוזנבלום לאמנויות הבמה לאמנים צעירים ומבטיחים, – על עיבודים של יצירות ספרותיות להצגות בעלות סגנון מיוחד, פיוטי ואימג'יסטי.

גולדברג מרצה ומעבירה סדנאות בימוי וניתוח טקסט דרמטי (בבתי ספר למשחק ובתוכנית הכשרה למדריכי דרמה) החל משנת 2011.

בין השנים 2019-2024 כיהנה כמנהלת אמנותית של תיאטרון באר שבע וכן למנהלת פדגוגית-אמנותית של גודמן - בית ספר למשחק בנגב.

שיר נשואה ליריב לביא, יינן במקצועו ולהם בן אחד.

תיאטרון (כתיבה, עיבוד, בימוי)

 שנה  יצירה  יוצר  תפקיד  תיאטרון  מידע נוסף2021דרך השלוםגיא מרוזבימויבאר שבע2019הבא אחריושחר פנקסבימויבאר שבע2018פונדק הרוחותנתן אלתרמןעיבוד ובימויהחאן2017בדמי ימיהשחר פנקס על פי סיפורו של ש"י עגנוןבימויהחאןפרס התיאטרון הישראלי 2017 לשחקנית המבטיחה אור לומברוזו2017בימינו לא יוצאים לדו-קרבשחר פנקס על פי סיפורי ולדימיר נבוקובבימויבאר שבע2016חלום ליל קיץויליאם שייקספירבימויהחאןפרס התיאטרון הישראלי 2017 לקומדיה של השנה2016סיפור פשוטשחר פנקס על פי ש"י עגנוןבימויהבימה2015כנרת, כנרתנתן אלתרמןבימויהחאן 2014 אבא גוריו שחר פנקס על פי הרומן של בלזק בימוי הבימה 2014 מסעות אודיסאוס (הצגת ילדים על פי המיתולוגיה היוונית) עיבוד של רועי חן להומרוס בימוי תיאטרון גשר 2014 המאהב שחר פנקס על פי הרומן של א.ב. יהושע בימוי הבימה 2013 האדרת ניקולאי גוגול בימוי תיאטרון החאן 2013 אדם לא מת סתם שחר פנקס על פי סיפורי דבורה בארון בימוי הבימה פרס התיאטרון הישראלי 2014 למחזה (פנקס), תפאורה (שני טור) ומוזיקה (דניאל סלומון) 2012 תהלה (מחזה מקורי) שחר פנקס על פי סיפורו של ש"י עגנון בימוי החאן 2012 דון ג'ובאני וולפגנג אמדאוס מוצרט בימוי בית הספר למוזיקה ע"ש בוכמן-מהטה 2012 הנפש הטובה מסצ'ואן ברטולט ברכט בימוי סטודיו למשחק ניסן נתיב, ירושלים 2011 החתול במגפיים (יצירת תיאטרון מחול) על פי מעשיות האחים גרים כתיבה, עיבוד ובימוי תיאטרון הקיבוץ 2011 אבא שלי לא ציפור שחר פנקס בהשראת הספר "חנויות קינמון" מאת ברונו שולץ בימוי תיאטרון הקאמרי ההצגה השתתפה בשבוע ה"ישרא-דרמה" 2011, והוזמנה לפסטיבלים בפולין ואוקראינה 2011 בשר גבירותיי ורבותיי מחזה מקורי מאת שחר פנקס בימוי תיאטרון אנסמבל הרצליה 2011 חושים אניה הילינג בימוי תיאטרון תמונע במסגרת העונה הגרמנית 2010 זמן אמת יהושע סובול בימוי בית צבי 2010 קונצרט החליל שיר גולדברג כתיבה ובימוי התזמורת הפילהרמונית הישראלית 2010 נפתלי צריך אישה יצחק בר יוסף בימוי קריאה הבימה 2009 פרסאוס ומדוזה (מחזה מקורי לילדים) שחר פנקס בימוי המשכן לאמנויות, אוניברסיטת חיפה 2008 פונדק הרוחות נתן אלתרמן עיבוד ובימוי סל"ה - הסטודיו לאמנויות התיאטרון מיסודו של יורם לוינשטיין פרויקט במאים 2008 עשב השדה שרה דניאלס בימוי בית צבי 2008 פראה ג'ורג שפירו בימוי קריאה תיאטרון הקאמרי 2008 קבוצת גרימיץ' - תיאטרון סיפור לילדים בימוי צוותא תל אביב ומשכני אמנויות בארץ הצגות ילדים על פי המעשיות הקלאסיות של הנס כריסטיאן אנדרסן והאחים גרים 2007 מארה סאד פטר וייס תרגום, עיבוד ובימוי תיאטרון אוניברסיטת תל אביב, צוותא תל אביב 2006-2013 היי יפה (קברט מוזיקלי מקורי) ע"פ ספרי טיפוח לנשים משנות החמישים כתיבה, עיבוד ובימוי תיאטרון הקאמרי ורחבי הארץ ההצגה זכתה במלגות ובפרסים בארץ ובאירופה, בין השאר בפרס פסטיבל ישראל 2006 לבמאית המבטיחה ובפרס היצירה המקורית בפסטיבל encounter, צ'כיה 2005 "Walk(wo)man" ("איש לכת") שיר גולדברג, משה פרלשטיין ושחר פנקס כתיבה ובימוי פסטיבל עכו 2005 המדמה חנוך לוין בימוי תיאטרון אוניברסיטת תל אביב בכורה עולמית 2004 אנטיגונה ז'אן אנוי בימוי תיאטרון אוניברסיטת תל אביב 2003 המשרתות ז'אן ז'נה בימוי תיאטרון אוניברסיטת תל אביב 2001 רדיו 2 (תסכית שעובד לבמה) סמואל בקט עיבוד ובימוי תיאטרון אוניברסיטת תל אביב 2000 נגמר?! שחר פנקס בימוי משותף תיאטרון אוניברסיטת תל אביב, בית ציוני אמריקה

קישורים חיצוניים
 ביוגרפיה קצרה , באתר תיאטרון גשר





קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:זוכי פרס רוזנבלום
קטגוריה:זוכות פרס רוזנבלום
קטגוריה:בוגרות תיכון חדרה
קטגוריה:בוגרי תיכון חדרה
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:ישראליות שנולדו ב-1976
קטגוריה:ישראלים שנולדו ב-1976